**Asztali mécsestartó készítése**

**Ismerjük meg a borsómintát**!

Alapanyag:

1 mm-es fehérített kenderfonal

1x120 cm

44x65 cm

Elkészítése:

A 120 cm-es fonalat lazán kössük az üveg szájára, hogy fel tudjuk rá hurkolni a 65 cm-es fonalszálakat. Szépen sorban fel is hurkoljuk a lazán megkötött szálra. Ne feledd: az üveg szájára kötött fonal 2 szárát is használni fogjuk. Ha felhurkoltuk az összes szálat, akkor jó szorosan görcsre kötjük a vezérszálat is. Mindegy, hogy honnan kezdjük, de 4-4 szálból egymás mellé készítünk 2 laposcsomót, majd egy sorral lejjebb, közéjük még egyet.

Ha ez megvan, akkor a bal oldali laposcsomó mellé eső szálat megfogjuk és vezérszálként használjuk a sorcsomók elkészítéséhez. Majd jobb oldalról is fogjuk a következő szálat és egy felfordított háromszöget képezve sorcsomókat kötünk. Haladunk tovább jobbra, egy szálat kihagyunk, hiszen az kelleni fog majd a következő bordasorhoz. A következő 8 szállal 2 laposcsómót készítünk egymás mellé és haladunk úgy, ahogy az előbb. Ha körbeértünk az üvegen, akkor 9 db fejére állított háromszöget kell látnunk.

A háromszögek találkozásánál a középre eső 4 szállal fogjuk elkészíteni a borsómintát. Nem szorosan a tetejénél kezdjük, hanem kihagyunk egy kis részt, és készítünk 3 laposcsomót lefelé. Ha megvagyunk, akkor a középső két szálat fogjuk és a fenti résen, amit hagytunk, átdugjuk a szálakat. Lényegében átfordítjuk saját magán. A borsómintát egy laposcsomóval zárjuk. Ezt megcsináljuk a többi háromszög találkozásánál is, tehát 9 borsóminták lesz az üvegen.

A borsómintánkat rombusz alakzatban körbekerítjük, így alulra is bordasorokat készítünk.

A mécsestartó alján a szálakat egyenesre vágjuk.